Etzebeth dagvaar MRK | Netwerk24
Deur Llewellyn Prince 14 Oktober 2019 13:32
Eben Etzebeth. Foto: Hagen Hopkins, Getty Images
Die Springbokslot Eben Etzebeth gaan die Suid-Afrikaanse Menseregtekommissie (MRK) voor die hof daag.
Prof. Bongani Majola, MRK-voorsitter, het Maandag bevestig Etzebeth se regspan het hofdokumente op die kommissie beteken.
“Ons het die dokumente Maandag ontvang. Ek is nou besig om daardeur te lees om te verstaan waarvoor presies hy die kommissie hof toe neem. Ek kan dus nie nou oor die meriete van sy saak praat nie.”
André Calitz, Etzebeth se prokureur, was nie Maandag teen publikasie beskikbaar vir kommentaar nie.
Die MRK is die afgelope ruk onder hewige kritiek weens onder meer die uitlatings van Buang Jones, sy nasionale hoof van regsdienste, oor Etzebeth se beweerde betrokkenheid by ’n voorval in Augustus in Langebaan aan die Weskus.
Meer oor: Menseregtekommissie (Mrk) | Eben Etzebeth | Buang Jones | Rassisme | Hof
Langebaan-inwoners gee polisie ‘5 dae om te reageer’